CELEX: 32011R1258
Language: lt
Date: 2011-12-02 00:00:00
Title: 2011 m. gruodžio 2 d. Komisijos reglamentas (ES) Nr. 1258/2011, kuriuo dėl didžiausios leidžiamosios nitratų koncentracijos maisto produktuose iš dalies keičiamas Reglamentas (EB) Nr. 1881/2006  Tekstas svarbus EEE

3.12.2011   
            
            
               LT
            
            
               Europos Sąjungos oficialusis leidinys
            
            
               L 320/15
            
         KOMISIJOS REGLAMENTAS (ES) Nr. 1258/2011
   2011 m. gruodžio 2 d.
   kuriuo dėl didžiausios leidžiamosios nitratų koncentracijos maisto produktuose iš dalies keičiamas Reglamentas (EB) Nr. 1881/2006
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1993 m. vasario 8 d. Tarybos reglamentą (EEB) Nr. 315/93, nustatantį Bendrijos procedūras dėl maisto teršalų (1), ypač į jo 2 straipsnio 3 dalį,
   kadangi:
   
               (1)
            
            
               2006 m. gruodžio 19 d. Komisijos reglamente (EB) Nr. 1881/2006, nustatančiame didžiausias leistinas tam tikrų teršalų maisto produktuose koncentracijas (2), nustatyta didžiausia leidžiamoji nitratų koncentracija tam tikrose lapinėse daržovėse;
            
         
               (2)
            
            
               nepaisant to, kad įgyjama vis naujos gerosios žemės ūkio patirties, kai kuriais atvejais didžiausia leidžiamoji koncentracija viršijama, todėl kai kurioms valstybėms narėms nustatyta laikina leidžianti nukrypti nuostata, ir joms leidžiama pateikti rinkai tam tikras jų teritorijoje užaugintas ir joje vartoti skirtas lapines daržoves, kuriose nitratų koncentracija didesnė negu nustatyta didžiausia leidžiamoji koncentracija;
            
         
               (3)
            
            
               nustačius didžiausią leidžiamąją nitratų koncentraciją salotose ir špinatuose atlikta daug tyrimų, siekiant nustatyti veiksnius, dėl kurių salotose ir špinatuose yra nitratų, ir priemones, kurių reikėtų imtis nitratų koncentracijai salotose ir špinatuose kuo labiau sumažinti. Nepaisant įgytos gerosios žemės ūkio patirties mažinant nitratų koncentraciją salotose ir špinatuose ir nepaisant to, kad ši geroji žemės ūkio patirtis griežtai taikoma, nėra galimybių nuosekliai pasiekti, kad tam tikruose Sąjungos regionuose nitratų koncentracija salotose ir šviežiuose špinatuose neviršytų dabar nustatytos didžiausios leidžiamosios koncentracijos. Taip yra dėl to, kad svarbiausias lemiamasis veiksnys, dėl kurio salotose ir špinatuose yra nitratų, – klimatas ir ypač su šviesa susijusios sąlygos. Gamintojas negali valdyti ar keisti klimato sąlygų;
            
         
               (4)
            
            
               kadangi rizikos, kylančios dėl nitratų daržovėse, ilgesnio laikotarpio valdymo strategiją reikėjo pagrįsti naujausiais moksliniais duomenimis, Europos maisto saugos tarnyba (EMST) turėjo atlikti mokslinį rizikos vertimą, atsižvelgdama į naują informaciją. Atliekant tokį vertinimą reikėjo atsižvelgti į visus svarbius motyvus, susijusius su rizika ir nauda, pavyzdžiui, palyginti galimą neigiamą nitratų poveikį ir galimą teigiamą daržovių valgymo poveikį, pavyzdžiui, antioksidinį, ar kitas savybes, dėl kurių gali būti neutralizuojama ar atsveriama nitratų ir dėl jų susidarančių nitrozojunginių keliama rizika;
            
         
               (5)
            
            
               Komisijos prašymu 2008 m. balandžio 10 d. Mokslininkų grupė teršalų maisto grandinėje klausimais (toliau – Mokslininkų grupė) patvirtino mokslinę nuomonę dėl nitratų daržovėse (3). Mokslininkų grupė palygino daržovėse esančių nitratų keliamą pavojų ir teikiamą naudą. Apskritai, įvertintas nitratų daržovėse poveikis vargu ar gali kelti pastebimą riziką sveikatai, todėl svarbesnė yra pripažinta daržovių valgymo nauda. Mokslininkų grupė pripažino, kad retkarčiais pasitaiko atvejų (pavyzdžiui, regione ar ūkyje susiklosčius nepalankioms sąlygoms), susijusių su daržovėmis, sudarančiomis didelę mitybos dalį, ar asmenimis, valgančiais daug daržovių, pavyzdžiui sėjamųjų gražgarsčių, ir kiekvieną tokį atvejį reikėtų vertinti atskirai;
            
         
               (6)
            
            
               po diskusijų dėl tinkamų priemonių ir pareikšto rūpesčio dėl galimos rizikos kūdikiams ir mažiems vaikams dėl ūmaus poveikio per maistą, Komisija EMST paprašė parengti papildomą mokslinę ataskaitą dėl nitratų daržovėse, kurioje būtų išsamiau vertinama galima rizika, kūdikiams ir mažiems vaikams kylanti dėl nitratų šviežiose daržovėse, taip pat vertinamas ūmus poveikis per maistą, ir atsižvelgiama į naujausius duomenis apie nitratus daržovėse, išsamesnius duomenis apie kūdikių ir mažų vaikų vartojamas daržoves ir galimybę nustatyti šiek tiek didesnę didžiausią leidžiamąją nitratų lapinėse daržovėse koncentraciją, negu nustatyta dabar. 2010 m. gruodžio 1 d. Mokslininkų grupė priėmė Ataskaitą dėl galimos rizikos visuomenės sveikatai, kylančios kūdikiams ir mažiems vaikams dėl nitratų lapinėse daržovėse (4);
            
         
               (7)
            
            
               toje ataskaitoje Mokslininkų grupė priėjo prie išvados, kad vargu ar dėl virtuose šviežiuose špinatuose esančios dabar nustatytos ar numatomos didesnės didžiausios leidžiamosios nitratų koncentracijos kyla pavojus sveikatai, nors negalima paneigti, kad kai kuriems kūdikiams per dieną suvartoti daugiau negu vieną patiekalą su špinatais gali būti pavojinga. EMST paminėjo, kad neatsižvelgė į galimus nitratų kiekio pokyčius, atsirandančius maisto produktus apdorojant, pavyzdžiui, plaunant, lupant ir (arba) verdant, nes tam nagrinėti nepakako reprezentatyviųjų duomenų. Kadangi kokybinis maisto perdirbimo poveikis nitratų koncentracijai nenagrinėtas, nitratų poveikis galiausiai gali būti pervertinamas. Be to, dar konstatuota, kad dėl nitratų kiekio salotose pavojus vaikų sveikatai nekyla. Reikalavimas laikytis dabar nustatytos didžiausios leidžiamosios nitratų koncentracijos salotose ir špinatuose arba numatomos 500 mg/kg didesnės už dabar nustatytą didžiausią leidžiamąją koncentraciją neturėtų didelės įtakos;
            
         
               (8)
            
            
               todėl, siekiant teisinį saugumą gamintojui užtikrinti visuose Europos Sąjungos regionuose, kuriuose griežtai taikoma geroji žemės ūkio patirtis, kuria siekiama kuo labiau sumažinti nitratų kiekį špinatuose ir salotose, reikėtų šiek tiek padidinti didžiausią leidžiamąją nitratų šviežiose špinatuose ir salotose koncentraciją nekeliant pavojaus visuomenės sveikatai;
            
         
               (9)
            
            
               kadangi labai didelė nitratų koncentracija kartais randama sėjamosiose gražgarstėse, reikėtų nustatyti didžiausią nitratų koncentraciją sėjamosiose gražgarstėse. Didžiausią nitratų koncentraciją sėjamosiose gražgarstėse reikėtų persvarstyti per dvejus metus, ir, nustačius veiksnius, dėl kurių sėjamosiose gražgarstėse yra nitratų, bei taikant visą gerąją žemės ūkio patirtį, siekti tą koncentraciją sumažinti;
            
         
               (10)
            
            
               kadangi Komisija EMST įpareigojo surinkti visus duomenis apie maiste randamus teršalus, įskaitant nitratus, į vieną duomenų bazę, rezultatus reikėtų perduoti tiesiogiai EMST;
            
         
               (11)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir nei Europos Parlamentas, nei Taryba joms neprieštarauja,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1881/2006 iš dalies keičiamas taip:
   
               1)
            
            
               išbraukiamos 7 straipsnio 1, 2 ir 3 dalys;
            
         
               2)
            
            
               9 straipsnio 1 dalis pakeičiama taip:
               „1.   Valstybės narės atlieka nitratų koncentracijos daržovėse, kuriose gali būti didelė teršalo koncentracija, ypač žalialapėse daržovėse, stebėseną ir reguliariai perduoda EMST jos rezultatus.“;
            
         
               3)
            
            
               priedo 1 skyrius „Nitratai“ pakeičiamas šio reglamento priede pateiktu skyriumi.
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo jo įsigaliojimo dienos. Tačiau priedo 1.5 punkte nurodyta didžiausia leidžiamoji koncentracija sėjamosiose gražgarstėse taikoma nuo 2012 m. balandžio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 2 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 37, 1993 2 13, p. 1.
   
      (2)  OL L 364, 2006 12 20, p. 5.
   
      (3)  Mokslininkų grupės teršalų maisto grandinėje klausimais nuomonė, pateikta Europos Komisijai paprašius atlikti mokslinį nitratų daržovėse keliamos rizikos vertinimą, EMST leidinys Nr. 689 (2008 m.), p. 1. http://www.efsa.europa.eu/en/scdocs/doc/689.pdf
   
      (4)  EMST mokslininkų grupė teršalų maisto grandinėje klausimais (CONTAM); Mokslinė nuomonė dėl galimos sveikatos rizikos, kylančios kūdikiams ir mažiems vaikams dėl nitratų lapinėse daržovėse. EMST leidinys (2010 m.);8(12):1935.doi:10.2903/j.efsa.2010.1935. http://www.efsa.europa.eu/en/scdocs/doc/1935.pdf
   
      PRIEDAS
      
         
            „1 dalis.   Nitratai
         
         
                     Maisto produktai (1)
                  
                  
                     Didžiausia leidžiamoji koncentracija (mg NO3/kg)
                  
               
                     1.1.
                  
                  
                     Švieži špinatai (Spinacia oleracea) (2)
                  
                  
                      
                  
                  
                     3 500
                  
               
                     1.2.
                  
                  
                     Konservuoti, giliai užšaldyti arba užšaldyti špinatai
                  
                  
                      
                  
                  
                     2 000
                  
               
                     1.3.
                  
                  
                     Šviežios salotos (Lactuca sativa L.) (apsaugotos ir lauke augintos salotos), išskyrus nurodytas 1.4 punkte
                  
                  
                     Išaugintos spalio 1 d. – kovo 31 d.:
                  
                  
                      
                  
               
                     uždengtos auginamos salotos
                  
                  
                     5 000
                  
               
                     lauke auginamos salotos
                  
                  
                     4 000
                  
               
                     Išaugintos balandžio 1 d. – rugsėjo 30 d.:
                  
                  
                      
                  
               
                     uždengtos auginamos salotos
                  
                  
                     4 000
                  
               
                     lauke auginamos salotos
                  
                  
                     3 000
                  
               
                     1.4.
                  
                  
                     Gūžinės salotos
                  
                  
                     uždengtos auginamos salotos
                  
                  
                     2 500
                  
               
                     lauke auginamos salotos
                  
                  
                     2 000
                  
               
                     1.5.
                  
                  
                     Sėjamosios gražgarstės (Eruca sativa, Diplotaxis sp, Brassica tenuifolia, Sisymbrium tenuifolium)
                  
                  
                     Išaugintos spalio 1 d. – kovo 31 d.:
                  
                  
                     7 000
                  
               
                     Išaugintos balandžio 1 d. – rugsėjo 30 d.:
                  
                  
                     6 000
                  
               
                     1.6.
                  
                  
                     Kūdikiams ir mažiems vaikams skirti perdirbti grūdiniai maisto produktai ir kūdikių maistas (3) (4)
                  
                  
                      
                  
                  
                     200“